# name
Llibre blanc de les xarxes socials de la Universitat de Barcelona [2016]

# metadata.dc.contributor.author[].value
Universitat de Barcelona. Imatge Corporativa i Màrqueting

# metadata.dc.description.abstract[].value
Fa pràcticament quatre anys vam publicar la primera edició del Llibre blanc de les xarxes socials de la Universitat de Barcelona, en un moment en què la institució començava a posicionar-se en el desplegament d’aquests nous canals de comunicació i d’interrelació amb els seus públics objectius. Tal com va dir Trey Pennington, expert en xarxes socials: «Les institucions que entenen els mitjans socials són les que diuen amb el seu missatge: et veig, t’escolto i m’importes». És difícil definir d’una manera més acurada l’objectiu que persegueixen els canals de la Universitat de Barcelona.
Les xarxes socials i l’ús que en fem han canviat radicalment els darrers anys. També ho fa fet la nostra manera de comunicar-nos amb els nostres estudiants, professors, investigadors, personal d’administració i serveis i, evidentment, amb el nostre públic extern. Hem après a difondre els nostres missatges, però també hem entès noves formes i canals per escoltar i donar resposta. I és que les xarxes socials, a més de ser un canal informatiu, han de ser un canal de servei en el qual la persona que interpel·la obtingui el requeriment que demana.
El progrés de la Universitat de Barcelona durant aquests tres anys és indiscutible. D’ençà que els canals institucionals van canviar d’orientació el juny del 2013, el nostre Facebook ha duplicat els seguidors i s’ha convertit en la pàgina universitària més seguida del territori català i situada entre les 10 universitats més seguides de l’Estat. El Twitter, unificat en un sol canal, ha arribat fins als 29.000 seguidors. També hem donat la benvinguda a aplicacions noves, com Instagram, que ens permet traslladar els missatges de la Universitat a través de fotografies, o Linkedin, una nova finestra que posa al servei dels estudiants grans oportunitats laborals, i en què ja confien més de 190.000 persones.

# metadata.dc.source[].value
Documents (Imatge Corporativa i Màrqueting UB)

# metadata.dc.title[].value
Llibre blanc de les xarxes socials de la Universitat de Barcelona [2016]